Diari Oficial de la Generalitat Valenciana


Sumari del DOGV 6655, del 21-11-2011 (2011/11856)

RESOLUCIÓ de 9 de novembre de 2011, del director general d'Universitat, Estudis Superiors i Ciència sobre eleccions a consells escolars dels centres d'ensenyances artístiques superiors de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6655

Data del DOGV
:   21-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11648


Data del document
:   09-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

RESOLUCIÓ de 9 de novembre de 2011, del director general d'Universitat, Estudis Superiors i Ciència sobre eleccions a consells escolars dels centres d'ensenyances artístiques superiors de la Comunitat Valenciana. [2011/11580]  
El Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana, disposa que el Reglament d'Organització i Funcionament dels Centres d'Ensenyances Artístiques Superiors regularà el Consell de Centre com a òrgan de participació de la comunitat educativa en el govern dels centres docents, amb l'acord previ del Consell de Direcció de l'Institut.  
Atés la pròxima tramitació del reglament específic per als centres superiors d'ensenyances artístiques i la necessitat del bon funcionament en aquells centres en què hi haja sectors buits.  
Vista la proposta de la directora de l'Institut Superior d'Ensenyances Artístiques de la Comunitat Valenciana i fent ús de les competències que m'atribuïx l'article 12 apartats p i s del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer. Prórroga de mandats  
Prorrogar el mandat dels membres dels consells escolars constituïts en els centres a què els corresponga ser renovats en este curs 2011-2012, fins que es publique el Reglament d'Organització i Funcionament dels Centres Superiors d'Ensenyances Artístiques i es convoque el procés electoral corresponent.  
  
Segon. Eleccions sectors buits  
En el cas d'aquells centres en què hi haja vacants en la totalitat d'algun sector, el dia 28 de novembre se celebraran eleccions al sector corresponent seguint el procediment establit en el Decret 234/1997, de 2 de setembre, del Govern valencià, pel qual s'aprova el Reglament Orgànic i Funcional dels instituts de Secundària i la composició prevista en l'apartat segon de la Resolució de 30 de setembre de 2008, de la Secretaria Autonòmica d'Educació de la Conselleria d'Educació sobre eleccions a consells escolars de determinats centres docents no universitaris.  
  
  
Tercer. Resultats   
Les dades de participació en el procés electoral i l'acta de la sessió de la junta electoral de proclamació de candidats electes, seran remesos a l'ISEACV en el termini de 48 hores.  
  
Quart. Eficàcia  
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
Quint. Expressió de recursos  
Contra esta resolució, que no esgota la via administrativa, es podrà interposar recurs d'alçada davant de la secretària autonòmica d'Educació, de la Conselleria d'Educació, Formació i Ocupació, en el termini d'un mes a comptar de la seua publicació en el Diari Oficial de la Comunitat Valenciana.  
  
València, 9 de novembre de 2011.- El director general d'Universitat, Estudis Superiors i Ciència: José Miguel Saval Pérez.